El taller de Dramatització per a dones gitanes de la Regidoria de Serveis Socials tindrà una nova edició
14 de gener 2020

![Imagen 1](/media/k5pfaaeu/85_maq_visita_taller_gitanas-30.jpg)![Imagen 2](/media/1a1n3lto/85_maq_visita_taller_gitanas-35.jpg)

La Regidoria de Serveis Socials de l'Ajuntament de Sagunt prepara ja la nova edició del taller de Dramatització per a dones gitanes després de l'èxit de la primera edició. Així ho han donat a conéixer l'alcalde de Sagunt, Darío Moreno, i el regidor de Serveis Socials, Alejandro Sotoca, en la visita que les alumnes d'enguany i la professora han fet al consistori per a agrair-los l'aposta per este taller.

  

Sotoca ha ressaltat l'èxit que ha tingut el taller i la gran expectació que va tindre l'obra de teatre que les alumnes van posar en escena a la Casa Municipal de Cultura el desembre passat, per la qual cosa «**renovarem este curs i fins i tot el millorarem amb la posada en escena de diferents obres en les quals estes dones puguen expressar els seus sentiments i emocions però davant de diferents col·lectius com podria ser, per exemple, en els instituts**».

  

![](/media/borjekzr/85_c_visita_taller_gitanas-46.jpg)  
  

Per a l'alcalde de Sagunt este projecte «**és molt positiu no sols perquè les persones que hi han participat així ho consideren, sinó perquè realment ens acosta al que volem aconseguir que és empoderar un grup de població en particular, com són les dones gitanes, que hem identificat que es troben en risc d'exclusió social**». Este èxit, segons Moreno, es va poder vore el dia de la representació «**quan el teatre de la Casa Municipal es va omplir de gom a gom, però més enllà d'aquest fet, ha sigut positiu tant individual com col·lectivament per a donar visibilitat a un grup històricament discrimina**t».

  

A conseqüència d’este fet, l'Ajuntament de Sagunt posarà en marxa una nova edició d’este curs que continuarà amb el treball ja realitzat enguany però també intentarà innovar i arribar més enllà. «**Volem aprofitar aquesta experiència i el grup ja creat per a portar el taller més enllà i continuar lluitant contra eixa invisibilització i discriminació que històricament patix el col·lectiu de dones gitanes**», ha manifestat l'alcalde.

*   [](http://www.facebook.com/sharer.php?u=https://aytosagunto.es/va/actualitat/el-taller-de-dramatitzacio-per-a-dones-gitanes-de-la-regidoria-de-serveis-socials-tindra-una-nova-edicio/ "Facebook")
*   [](http://twitter.com/share?url=https://aytosagunto.es/va/actualitat/el-taller-de-dramatitzacio-per-a-dones-gitanes-de-la-regidoria-de-serveis-socials-tindra-una-nova-edicio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-taller-de-dramatitzacio-per-a-dones-gitanes-de-la-regidoria-de-serveis-socials-tindra-una-nova-edicio/ "Linked In")
*   [](mailto:?body=https://aytosagunto.es/va/actualitat/el-taller-de-dramatitzacio-per-a-dones-gitanes-de-la-regidoria-de-serveis-socials-tindra-una-nova-edicio/)